Regter versoek dat Phiyega afgedank moet word | Die Vryburger
Regter versoek dat Phiyega afgedank moet word
Regter Neels Claassen, wat ‘n raad van ondersoek lei oor die Marikana “slagting”, het onder andere bevind dat die dood van die 34 myners nie sou plaasgevind het indien Riah Phiyega aandag gegee het aan voorskrifte nie.
Hy beskryf die geskorste polisiekommissaris as ‘n roekelose bestuurder wat weinig begrip het van polisiëring. Hy beveel dus aan dat Phiyega permanent verwyder moet word uit haar pos as polisiekommissaris.
Dit sal die derde kommissaris in ‘n ry wees wat afgedank word en is weer eens ‘n bewys van die onvermoë van die regering om bevoegde persone aan te stel in sleutelposisies.
Persone met weinig of geen ondervinding word aangestel in poste wat bepaalde vaardighede en kundigheid vereis.